Hubei

(; Ejaan peta pos: Hupeh) ialah sebuah wilayah di kawasan pedalaman Republik Rakyat China. Singkatannya ialah  (pinyin: È), iaitu satu nama kuno yang berkaitan dengan bahagian timur wilayah ini sejak Dinasti Qin. Nama Hubei bermaksud "utara tasik", iaitu kedudukan Hubei di utara Tasik Dongting. Ibu wilayah Hubei ialah Wuhan.

Hubei bersempadan dengan Henan di utara, Anhui di timur, Jiangxi di tenggara, Hunan di selatan, Chongqing di barat, dan Shaanxi di barat laut. Empangan Tiga Gaung yang terkenal terletak di Yichang, di bahagian barat Hubei, dan begitu juga Universiti Tiga Gaung.

Satu nama tidak rasmi yang popular untuk Hubei ialah Chu (), bersempena Negara Chu perkasa yang pernah wujud di sini ketika Dinasti Zhou Timur.

 Pembahagian pentadbiran 
Hubei terbahagi kepada 13 bahagian peringkat wilayah (iaitu 12 bandaraya peringkat prefektur dan satu prefektur autonomi), serta tiga bandaraya peringkat daerah yang ditadbir secara langsung dan satu kawasan perhutanan peringkat daerah yang ditadbir secara langsung.

Bandaraya separa peringkat prefektur:
 Wuhan ()

Bandaraya peringkat prefektur:
 Ezhou ( Èzhōu Shì)
 Huanggang ( Huánggāng Shì)
 Huangshi ( Huángshí Shì)
 Jingmen ( Jīngmén Shì)
 Jingzhou ( Jīngzhōu Shì)
 Shiyan ( Shíyàn Shì)
 Suizhou ( Suízhōu Shì)
 Xiangfan ( Xiāngfán Shì)
 Xianning ( Xiánníng Shì)
 Xiaogan ( Xiàogǎn Shì)
 Yichang ( Yíchāng Shì)

Prefektur autonomi:
 Enshi Tujia and Miao Autonomous Prefecture ( Ēnshī Tǔjiāzú Miáozú Zìzhìzhōu)

Tiga buah bandaraya peringkat daerah pentadbiran langsung yang lebih tepat dihuraikan sebagai bandaraya peringkat sub-prefektur:
 Tianmen (  Tiānmén Shì)
 Qianjiang ( Qiánjiāng Shì)
 Xiantao ( Xiāntáo Shì)

Kawasan perhutanan peringkat daerah:
 Shennongjia ( Shénnóngjià Línqū)

 Ekonomi 
Hubei sering digelar "Tanah Ikan dan Beras" (). Keluaran pertanian terpenting di Hubei termasuk kapas, beras, gandum, dan teh, manakala perindustriannya termasuk kereta, metalurgi, jentera, janaan kuasa, tekstil, makanan dan komoditi teknologi tinggi.

 Teknologi tinggi 
Ibu wilayah Wuhan dikenali sebagai "Lembah Optik China" (Optics Valley). Kawasan ini merupakan pusat global untuk pengeluaran gentian optik (contohnya, YOFC), peralatan laser industri, dan sensor berketepatan tinggi untuk telekomunikasi dan perubatan. 

 Sumber galian 
Sumber mineral di Hubei amat kaya. Sebanyak 136 jenis mineral telah ditemui di Hubei (tidak termasuk mineral bermutu rendah), mewakili 81 peratus daripada jumlah jenis mineral yang ditemui di seluruh China. Daripada jumlah itu, 87 mineral telah disahkan takat sumbernya. Mineral seperti fosforus, garam batu, glauberit, gipsum, besi, tembaga, emas, perak, dan dolomit adalah mineral yang mempunyai kelebihan utama di Hubei. Peridotit, iodin, bromin, garnet, rektorit untuk kegunaan baja dan diabasa untuk kegunaan pembinaan menduduki tempat pertama di seluruh negara. Simpanan arang yang boleh dipulihkan di wilayah ini berada pada 548 juta tan, yang dianggap sederhana berbanding dengan wilayah-wilayah lain di China.

 Janaan kuasa 
Sebaik sahaja disiapkan, Empangan Tiga Gaung di Hubei barat akan menyediakan kuasa hidroelektrik yang kuat, dengan penghasilan kuasa tahunan dijangka pada 84,700 Gwh. Stesen hidroelektrik sedia ada termasuk Gezhouba, Danjiangkou, Geheyan, Hanjiang, Duhe, Huanglongtan, Bailianhe, Lushui dan Fushui.

 Data ekonomi utama 
Ekonomi Hubei adalah yang ke-12 terbesar di negara dan KDNK nominalnya untuk tahun 2006 ialah 749.7 bilion yuan (AS$96.9 bilion) dan per kapita 13,169 yuan (AS$1,709).

 Rujukan 

 Pautan luar 
  Pusat maklumat Internet China
 Peta besar Hubei 
 Bercuti di Tasik Liangzi
 Kompleks Binaan Purba di Pergunungan Wudang dalam Senarai Warisan Dunia Unesco


Kategori:Wilayah di China